Diari Oficial de la Generalitat Valenciana


Sumari del DOGV 9850, del 16-05-2024 (2024/4388)

RESOLUCIÓ de 13 de maig de 2024, del conseller d'Educació, Universitats i Ocupació, per la qual s'efectua la convocatòria, per a l'exercici 2024, de les ajudes a les cooperatives, les societats laborals i les empreses d'inserció, regulades en els articles 15, 16, 17 i 18 de l'Ordre 11/2019, de 2 de desembre, de la Conselleria d'Economia Sostenible, Sectors Productius, Comerç i Treball.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9850

Data del DOGV
:   16-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4388


Data del document
:   13-05-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * ajuda pública
    * cooperativa
    * empresa
    * reinserció professional

RESOLUCIÓ de 13 de maig de 2024, del conseller d'Educació, Universitats i Ocupació, per la qual s'efectua la convocatòria, per a l'exercici 2024, de les ajudes a les cooperatives, les societats laborals i les empreses d'inserció, regulades en els articles 15, 16, 17 i 18 de l'Ordre 11/2019, de 2 de desembre, de la Conselleria d'Economia Sostenible, Sectors Productius, Comerç i Treball. [2024/4388]  
La Llei 38/2003, de 17 de novembre, general de subvencions, establix en l'article 23 que el procediment per a la concessió de subvencions s'iniciarà sempre d'ofici, per mitjà d'una convocatòria aprovada per l'òrgan competent, i l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, establix que les persones titulars de les conselleries seran les competents en els àmbits respectius per a convocar les subvencions.  
  
L'Orde 11/2019, de 2 de desembre, de la Conselleria d'Economia Sostenible, Sectors Productius, Comerç i Treball (DOGV 8692, 05.12.2019), establix les bases reguladores de determinades ajudes per al foment de les empreses cooperatives, les societats laborals i les empreses d'inserció, a la Comunitat Valenciana.  
L'article 1.4 d'esta orde establix que, en compliment del que preveu l'article 23.2 de la Llei 38/2003, de 17 de novembre, general de subvencions, i de l'article 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i d'acord amb el que establisca la Llei de pressupostos de la Generalitat per a l'exercici corresponent, mitjançant una resolució dictada per la persona titular de la conselleria competent en matèria d'economia social, es convocaran les ajudes que regula esta orde, i es donarà publicitat de les línies de crèdit i de l'import global màxim destinat, en l'exercici corresponent, a la concessió de les ajudes previstes en esta, sense perjuí que este import puga resultar incrementat en funció de les disponibilitats pressupostàries.  
  
De conformitat amb el que disposa l'article 7.3 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, es fa constar que el règim d'ajudes de la present convocatòria no requerix notificació a la Comissió Europea, ja que es tracta d'ajudes acollides al Reglament (UE) número 2831/2023, de la Comissió, de 13 de desembre de 2023, relatiu a l'aplicació dels articles 107 i 108 del Tractat de funcionament de la Unió Europa a les ajudes de minimis (DOUE L-2023-81210, de 15.12.2023).  
  
El Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions (DOGV 9405, 16.08.2022), establix l'obligació d'incorporar, en bases reguladores i en les convocatòries de subvencions, clàusules de responsabilitat social, mecanismes de comprovació del compliment i les conseqüències de l'incompliment.  
El Decret llei 15/2022, d'11 de novembre (DOGV 9469, 14.11.2022), establia una ampliació del termini d'entrada en vigor del Decret 118/2022, de 5 d'agost, del Consell, per un període addicional de sis mesos, fins al 16 de maig de 2023.  
Per això, i en concordança amb el que establix la disposició transitòria segona, punt 1, del Decret 118/2022, de 5 d'agost, del Consell, en el qual s'indica que «les bases reguladores de les subvencions s'adaptaran a les previsions d'este decret, en el termini d'un any des de la seua entrada en vigor», a la present resolució li serà aplicable, quant al termini d'adaptació esmentat, el que establix esta disposició transitòria.  
  
La Llei 8/2023, de 27 de desembre, de pressupostos de la Generalitat, per a l'exercici 2024, inclou dins de l'annex de transferències i subvencions corresponent en el subprograma pressupostari 322D00 Promoció del cooperativisme i de l'economia social la previsió de les següents línies de subvenció:  
- Una línia de subvenció, dins del capítol 4, denominada Programa de suport a l'economia social i Fent Cooperatives, a la qual s'assigna el codi S0338 amb un import de 5.520.000 euros, dotada amb una aportació finalista procedent del Servici Públic d'Ocupació Estatal per un import d'1.000.000 d'euros i amb una aportació de fons propis de la Generalitat, no condicionada, per un import de 4.520.000 euros.  
  
- Una línia de subvenció, dins del capítol 4, denominada Ajudes en la constitució de noves empreses d'economia social, a la qual s'assigna el codi S0463, amb un import de 150.000 euros, dotada íntegrament amb una aportació de fons propis de la Generalitat, no condicionada, per la totalitat de l'import referit.  
- Una línia de subvenció, de capítol 7, denominada Inversió en entitats d'economia social i Fent Cooperatives, a la qual s'assigna el codi S0268, amb un import de 3.000.000 euros, dotada íntegrament amb una aportació, de fons propis de la Generalitat, no condicionada, per la totalitat del referit import.  
En virtut d'això, en exercici de la facultat referida, en compliment del que preceptuen els articles 9 i 23 de la Llei 38/2003, general de subvencions, i fent ús de les facultats que conferix a la persona titular de la conselleria competent l'article 28 de la Llei 5/1983, del Consell, i l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb l'article 8 del Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries i les seues atribucions; l'article 102 del Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, després de la modificació operada pel Decret 126/2023, de 4 d'agost, del Consell, de modificació de determinats aspectes del decret referit; el Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, i l'Orde 11/2019, de 2 de desembre, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores de determinades ajudes per al foment de les empreses cooperatives, les societats laborals i les empreses d'inserció, a la Comunitat Valenciana, resolc:  
  
  
Primer. Objectiu i condicions de la concessió de la subvenció  
1. L'objectiu de la present resolució és convocar determinades ajudes en matèria de cooperativisme i economia social, per a l'exercici 2024, en règim de concurrència competitiva, en concret les subvencions per a realitzar les actuacions que regulen els articles 15, 16, 17 i 18 de l'Orde 11/2019, de 2 de desembre, de la Conselleria d'Economia Sostenible, Sectors Productius, Comerç i Treball, per la qual s'establixen les bases reguladores de determinades ajudes per al foment de les empreses cooperatives, les societats laborals i les empreses d'inserció, a la Comunitat Valenciana, publicada en el DOGV número 8692, de 5 de desembre de 2019 (d'ara en avant, bases reguladores).  
  
2. Les condicions per a la sol·licitud, la tramitació, la resolució i la notificació seran les que establixen esta convocatòria i les bases reguladores esmentades.  
  
Segon. Ajudes i finançament  
Per a l'exercici 2024, i de conformitat amb el que establix la Llei 8/2023, de 27 de desembre, de pressupostos de la Generalitat per a l'exercici esmentat, es convoquen les subvencions següents:  
1. Subvencions per a incorporació de persones desocupades com a sòcies treballadores o sòcies de treball a cooperatives i societats laborals, que regula l'article 15 de les bases reguladores. Estes ajudes es finançaran amb càrrec als pressupostos de la Generalitat per a 2024, concretament pel capítol 4 del Subprograma pressupostari 322D00, Promoció del cooperativisme i de l'economia social, línia de subvenció S0338, Programa de suport a l'economia social i Fent Cooperatives, fins a un import global màxim de 4.528.000,00 euros, conformement a la distribució següent: 1.000.000,00 euros amb fons finalistes procedents del Servici Públic d'Ocupació Estatal; els altres 3.528.000,00 euros, amb fons propis, no condicionats, de la Generalitat.  
  
2. Subvencions destinades a realitzar les inversions que regula l'article 16, de les bases reguladores, excepte les inversions consistents en obres de construcció, millora, condicionament o reforma d'immobles o en instal·lacions tècniques en immobles, a què es referix l'apartat 4, lletra g, d'este article. Estes ajudes es finançaran amb càrrec als pressupostos de la Generalitat per a 2024, concretament pel capítol 7 del subprograma pressupostari 322D00, Promoció del cooperativisme i de l'economia social, línia de subvenció S0268, Inversió en entitats d'economia social i Fent Cooperatives, fins a un import global màxim d'1.950.000,00 euros procedents de fons propis, no condicionats, de la Generalitat.  
3. Subvencions destinades a la realització de les inversions consistents en obres de construcció, millora, condicionament o reforma d'immobles o en instal·lacions tècniques en immobles, regulades en l'article 16, apartat 4, lletra g, de les bases reguladores. Estes ajudes es finançaran amb càrrec als pressupostos de la Generalitat per a 2024, concretament pel capítol 7 del subprograma pressupostari 322D00, Promoció del cooperativisme i de l'economia social, línia de subvenció S0268, Inversió en entitats d'economia social i Fent Cooperatives, fins a un import global màxim de 720.000,00 euros procedents de fons propis, no condicionats, de la Generalitat.  
  
4. Subvencions per a prestació d'assistències tècniques, regulades en l'article 17 de les bases reguladores. Estes ajudes es finançaran amb càrrec als pressupostos de la Generalitat per a 2024, concretament pel capítol 4 del subprograma pressupostari 322D00, Promoció del cooperativisme i de l'economia social, línia de subvenció S0338, Programa de suport a l'economia social i Fent Cooperatives, fins a un import global màxim de 90.000,00 euros procedents de fons propis, no condicionats, de la Generalitat.  
5. Subvencions per a gastos de constitució i posada en marxa de noves cooperatives, societats laborals i empreses d'inserció, així com per als originats per les operacions de fusió, d'absorció o de creació de grups cooperatius establides en l'article 18 de les bases reguladores. Estes ajudes es finançaran amb càrrec als pressupostos de la Generalitat per a 2024, concretament pel capítol 4 del subprograma pressupostari 322D00, Promoció del cooperativisme i de l'economia social, línia de subvenció S0463, Ajudes a la constitució de noves empreses d'economia social, fins a un import global màxim de 135.000,00 euros, amb fons propis, no condicionats, de la Generalitat.  
  
6. Respecte de les ajudes que regula la present resolució que es financen amb fons provinents del Servici Públic d'Ocupació Estatal, en què la distribució d'estos es realitza a través d'una conferència sectorial, la concessió d'estes estarà condicionada al fet que l'òrgan competent de l'Administració de l'Estat haja realitzat les actuacions o dictat els actes administratius que permeten assegurar l'efectivitat de la transferència dels fons afectats.  
  
  
Tercer. Entitats beneficiàries  
Podran acollir-se a les subvencions que es convoquen les entitats previstes en l'apartat 1 de l'article 2 de les bases reguladores, sempre que, en la data de la sol·licitud, complisquen els requisits que fixen les bases reguladores per a accedir-hi.  
  
Quart. Sol·licituds i documents  
1. D'acord amb el que establixen l'article 3 de les bases reguladores i l'article 14 i concordants de la Llei 39/2015, d'1 d'octubre, del procediment administratiu comú de les administracions públiques, les sol·licituds per a obtindre les ajudes que regula l'orde es presentaran, necessàriament, a través de mitjans electrònics, accedint a la guia PROP, «Tràmits i Servicis». La presentació de la sol·licitud implica l'acceptació de les bases reguladores.  
2. A les sol·licituds s'adjuntarà la documentació que s'expressa en els articles 3 i 4 de les bases reguladores, així com la documentació següent que, per a cada tipus d'ajuda, s'establix específicament en les bases reguladores:  
a) Per a les subvencions que regula l'article 15, s'exigirà la documentació següent:  
i. Segons el que disposa l'apartat 5, per a l'acreditació de l'increment de l'ocupació de persones sòcies treballadores o de treball en l'empresa respecte de la mitjana dels 12 mesos anteriors a la data d'incorporació de cada una de les noves sòcies per les quals se sol·licite l'ajuda, a l'empara del que disposa l'article 23.2 de l'orde de bases, l'entitat acreditarà este mèrit amb còpies dels corresponents contractes de treball, còpia de l'escriptura fundacional o certificat dels assentaments del llibre corresponent de la cooperativa, a la qual s'adjuntarà, quan siga procedent, un certificat de vida laboral de tots els comptes de cotització de l'empresa, relatiu al període dels 12 mesos anteriors a la data de la sol·licitud o, en defecte d'això, un certificat de l'òrgan competent amb la indicació de les dates d'alta i baixa, si s'han produït, de cada una de les persones sòcies treballadores de l'empresa.  
  
ii. Segons el que disposa en l'apartat 8, l'acreditació de les circumstàncies relatives a l'ocupació prèvia de les persones incorporades o de la pertinença, o no, d'estes a una cooperativa o societat laboral com a sòcies treballadores o de treball, s'efectuarà mitjançant la presentació d'un certificat de vida laboral d'estes persones, acompanyada d'una declaració responsable subscrita per estes persones relativa als fets que no puguen tindre reflex en el certificat. Quan estes circumstàncies puga certificar-les l'òrgan social corresponent, s'adjuntarà, també, el certificat societari oportú.  
iii. Així mateix, s'exigirà la documentació que es detalla específicament en l'article 20.1 de l'orde de bases per a esta mena d'ajudes.  
  
b) Per a les subvencions que regula l'article 16, s'exigirà la documentació següent:  
i. Segons el que disposa en l'apartat 12, a l'efecte de verificar que l'ajuda es referix a inversions que no hagen començat a executar-se en anualitats anteriors a la de la present convocatòria, la sol·licitud haurà d'individualitzar els béns o els objectes en què es concrete la inversió o expressarà, almenys, la naturalesa, la classe i el número dels béns o elements en què la subvenció haja de concretar-se i l'import previst, com a màxim, per a adquirir-los. La sol·licitud s'acompanyarà, també, amb una descripció breu dels béns per als quals se sol·licita l'ajuda i amb una fonamentació del seu caràcter subvencionable, de conformitat amb el que disposa eixe article.  
Així mateix, s'acompanyarà amb la manifestació expressa que els béns tenen la condició de béns nous, no usats amb anterioritat ni prèviament matriculats, o quan siga procedent, que són béns usats o prèviament matriculats.  
ii. Segons el que disposa l'apartat 15, s'exigirà la documentació següent:  
Per a l'adquisició de terrenys o edificis construïts, a l'efecte de justificar la inversió, s'adjuntarà, necessàriament i en tot cas, un certificat de taxador independent qualificat, o d'un organisme oficial degudament autoritzat, en el qual conste que el preu no excedix el valor de mercat i el bé s'ajusta a la normativa nacional aplicable a estos béns, o s'especifique quins aspectes no guarden conformitat amb esta normativa, però estiga previst que el beneficiari rectifique en el context de l'operació subvencionada. En este informe es farà constar, separadament, el valor dels terrenys i el dels edificis construïts sobre estos.  
  
També s'adjuntarà una declaració responsable relativa al fet que els terrenys o els edificis l'adquisició dels quals se subvencione no han rebut, en els últims deu anys, cap subvenció nacional o comunitària que puga comportar duplicitat d'ajudes.  
iii. Segons el que disposa l'apartat 16, la justificació de la inversió en vehicles automòbils, s'acompanyarà amb una còpia de la documentació relativa a la matrícula, el permís de circulació i la fitxa tècnica del vehicle.  
iv. Així mateix, s'exigirà la documentació que es detalla en l'article 20.2 de l'orde de bases.  
c) Per a les subvencions que regula l'article 17, s'exigirà la documentació que es detalla en l'article 20.3 de l'orde de bases.  
d) Per a les subvencions que regula l'article 18, s'exigirà la documentació que es detalla en l'article 20.4 de l'orde de bases.  
3. Tots els models de les memòries, dels formularis i de les declaracions responsables, així com dels certificats requerits en les bases reguladores, estaran disponibles en https://www.gva.es/va, accedint a la guia PROP, «Tràmits i Servicis», a partir de la data de publicació, en extracte, d'esta convocatòria en el Diari Oficial de la Generalitat Valenciana.  
Quint. Acumulació d'ajudes  
1. Les subvencions que convoca esta resolució s'acullen al Reglament (UE) 2023/2831, de la Comissió, de 13 de desembre de 2023, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis.  
2. L'import total de les ajudes de minimis concedides per un estat membre a una única empresa no excedirà de 300.000 EUR durant qualsevol període de tres anys.  
3. A efectes del Reglament (UE) 2023/2831, de la Comissió, es consideraran «única empresa» totes les empreses que tinguen almenys un dels vincles següents entre si:  
a) Una empresa té la majoria dels drets de vot dels accionistes o socis d'una altra empresa.  
b) Una empresa té dret a nomenar o revocar la majoria dels membres de l'òrgan d'administració, direcció o control d'una altra empresa.  
  
c) Una empresa té dret a exercir una influència dominant sobre una altra en virtut d'un contracte subscrit amb esta o d'una disposició inclosa en els seus estatuts o en l'escriptura de constitució.  
d) Una empresa, accionista o sòcia d'una altra, controla per si mateixa, en virtut d'un acord subscrit amb altres accionistes o socis de la segona, la majoria dels drets de vot dels accionistes o socis d'esta.  
  
Les empreses que mantinguen qualsevol de les relacions previstes en les lletres de la a a la d a través d'una altra o d'altres empreses també es consideraran una única empresa.  
En el cas de fusions o adquisicions d'empreses, totes les ajudes de minimis que s'hagen concedit anteriorment a qualsevol de les empreses que es fusionen es tindran en compte per a determinar si la concessió d'una nova ajuda de minimis a la nova empresa o a l'empresa adquirent supera el límit màxim que establix l'apartat 2. Les ajudes de minimis concedides legalment abans de la fusió o adquisició continuaran sent legals.  
En cas que una empresa se separe en dos o més empreses independents, les ajudes de minimis concedides abans de la separació s'assignaran a l'empresa que s'haja beneficiat d'estes, que serà, en principi, l'empresa que assumisca les activitats per a les quals s'hagen concedit les ajudes de minimis. Si esta assignació no és possible, les ajudes de minimis s'assignaran proporcionalment sobre la base del valor comptable del capital social de les noves empreses en la data efectiva de la separació.  
4. En aplicació del Reglament (UE) 2023/2831, de la Comissió, no podran obtindre la condició de beneficiàries:  
a) Les empreses dedicades a la producció primària de productes de la pesca i de l'aqüicultura.  
b) Les empreses dedicades a la transformació i la comercialització de productes de la pesca i de l'aqüicultura, quan l'import de l'ajuda es determine en funció del preu o de la quantitat de productes adquirits o comercialitzats.  
c) Les empreses dedicades a la producció primària de productes agrícoles.  
d) Les empreses dedicades a la transformació i la comercialització de productes agrícoles, en un dels supòsits següents:  
d.1. Quan l'import de l'ajuda es determine en funció del preu o de la quantitat d'estos productes adquirits a productors primaris o comercialitzats per les empreses interessades.  
d.2. Quan l'ajuda se supedite a la seua repercussió, total o parcial, als productors primaris.  
e) El reglament no s'aplica a les ajudes a activitats relacionades amb l'exportació a tercers països o a estats membres, en concret, les ajudes vinculades directament a les quantitats exportades, l'establiment i l'explotació d'una xarxa de distribució o altres gastos corrents relacionats amb l'activitat exportadora;  
 f) Tampoc s'aplica a les ajudes condicionades a la utilització de productes i servicis nacionals davant dels productes i els servicis importats.  
Si una empresa opera en els sectors previstos en les lletres a, b, c o d del present apartat i també en un o diversos dels altres sectors inclosos en l'àmbit d'aplicació del Reglament de minimis o desenvolupa altres activitats incloses en este, es podran concedir les ajudes en relació amb estos sectors o activitats, sempre que l'empresa beneficiària puga garantir per mitjans apropiats, com la separació d'activitats o la separació de comptes, que les activitats en els sectors exclosos no es beneficien de les ajudes de minimis.  
  
5. Les ajudes de minimis concedides conformement al Reglament (UE) 2023/2831, de la Comissió, de 13 de desembre de 2023, podran acumular-se amb les ajudes de minimis concedides conformement al Reglament (UE) 2023/2832, de la Comissió, de 13 de desembre de 2023, relatiu a l'aplicació dels articles 107 i 108 del Tractat de funcionament de la Unió Europea, a les ajudes de minimis concedides a empreses que presten servicis d'interés econòmic general.  
6. Les ajudes de minimis concedides conformement al Reglament (UE) 2023/2831, de la Comissió, de 13 de desembre de 2023, podran acumular-se amb les ajudes de minimis concedides conformement al Reglament (UE) 1408/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis en el sector agrícola, i al Reglament (UE) 717/2014, de la Comissió, de 27 de juny de 2014, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis en el sector de la pesca i l'aqüicultura fins al límit màxim de 300.000 euros durant qualsevol període de tres anys.  
7. Les subvencions concedides a l'empara d'esta convocatòria no s'acumularan amb cap ajuda estatal en relació amb els mateixos gastos subvencionables ni amb ajudes estatals per a la mateixa mesura de finançament de risc si esta acumulació excedix la intensitat d'ajuda o de l'import d'ajuda més elevat que corresponga fixat en les circumstàncies concretes de cada cas per un reglament d'exempció per categories o una decisió adoptats per la Comissió. Les ajudes de minimis que no es concedisquen per a costos subvencionables específics ni es puguen atribuir a costos subvencionables específics es podran acumular a ajudes estatals concedides en virtut d'un reglament d'exempció per categories o una decisió adoptats per la Comissió.  
  
8. Les entitats que concórreguen a esta convocatòria de subvencions hauran d'aportar, a més de la documentació a la qual es referix l'apartat 2 del resolc quart, els documents següents:  
a) Declaració responsable de totes les ajudes que ha obtingut l'empresa per als mateixos costos presentats per a esta subvenció, que especifique l'organisme, la convocatòria, l'import concedit i la data de concessió.  
b) Declaració responsable en la qual s'incloguen totes les ajudes de minimis obtingudes com a única empresa en els anys 2024, 2023, 2022 i 2021, i detallar l'organisme, la convocatòria, l'import concedit i la data de concessió, per a qualsevol projecte i independentment dels costos subvencionats. El moment en què ha de considerar-se concedida una ajuda de minimis és aquell en què es reconega a l'empresa el dret legal a rebre l'ajuda, amb independència de la data de pagament de l'ajuda de minimis a l'empresa. En cas que l'import total declarat com a ajuda de minimis rebuda no coincidisca amb l'import que comprovarà esta administració en la Base de dades nacional de subvencions, es considerarà com a ajuda de minimis rebuda la quantia total que resulte més alta entre la declarada i la comprovada, sense necessitat de cap requeriment, i excepte acreditació justificada de la diferència entre els dos imports.  
  
  
Sext. Termini de presentació de sol·licituds  
Per a l'exercici 2024, podran sol·licitar-se les ajudes que es convoquen mitjançant la present resolució des de l'endemà de la publicació de la convocatòria en el DOGV i fins a les dates següents:  
1. Les sol·licituds de subvenció per a la incorporació de persones desocupades com a sòcies treballadores o sòcies de treball a cooperatives i societats laborals, regulades en l'article 15 de les bases reguladores, i les sol·licituds de subvenció per a gastos de constitució i posada en marxa de noves cooperatives, societats laborals i empreses d'inserció, regulades en l'article 18 de les bases reguladores, podran sol·licitar-se fins al dia 1 de juliol de 2024 inclusivament.  
2. Les sol·licituds de subvenció per a ajudes a la inversió, regulades en l'article 16 de les bases reguladores, i per a la prestació d'assistències tècniques, regulades en l'article 17 de les bases reguladores, fins al dia 31 de maig de 2024 inclusivament.  
  
Sèptim. Criteris de valoració, resolució, notificació i recursos  
1. Les sol·licituds s'hauran de tramitar de conformitat amb el que s'establix en les bases reguladores i la resolució i concessió s'efectuaran en règim de concurrència competitiva, d'acord amb el que establixen estes.  
2. Les sol·licituds presentades les valoraran les comissions de valoració que establix l'article 6.4 de les bases reguladores, d'acord amb els criteris de valoració que es fixen en el capítol III, de les bases reguladores en funció de l'ajuda sol·licitada.  
3. La resolució de les ajudes convocades i la seua notificació es realitzarà en el termini màxim de sis mesos a comptar de la finalització del corresponent termini de presentació de sol·licituds.  
La resolució de concessió o desestimació es notificarà a les persones interessades en els termes previstos en la legislació bàsica de procediment administratiu i es publicarà en el Diari Oficial de la Generalitat Valenciana (DOGV).  
4. Contra la resolució a la qual es referix l'apartat anterior, que posarà fi a la via administrativa, podrà interposar-se un recurs potestatiu de reposició davant del mateix òrgan que l'haja dictada, en el termini d'un mes a comptar des de l'endemà de la seua notificació, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Octau. Actuacions subvencionables i justificació de les ajudes  
Es consideraran subvencionables les actuacions següents:  
1. La incorporació de persones desocupades com a sòcies treballadores o sòcies de treball a cooperatives i societats laborals, conformement al que establix l'article 15 de les bases reguladores. Podrà sol·licitar-se esta ajuda per la incorporació efectivament produïda en l'exercici 2024, fins al dia de la sol·licitud inclusivament o per la incorporació que haja tingut lloc en els sis últims mesos de l'exercici 2023. La justificació de les ajudes corresponents es realitzarà de la manera que establixen els articles 10 i 15 de les bases reguladores i les circumstàncies que preveuen els articles 11 i 12 de les bases reguladores, podrà donar lloc a la minoració, la resolució o el reintegrament. De conformitat amb el que establixen les bases reguladores, la justificació corresponent haurà d'aportar-se amb la sol·licitud de la subvenció.  
  
2. La realització d'inversions en actius fixos i immobilitzat, obres de construcció, millora, condicionament o reforma d'immobles i en operacions d'adquisició de la propietat dels béns específicament afectes a la realització de l'objecte social de l'entitat, de conformitat amb els estatuts socials vigents en la data de presentació de la sol·licitud, que contribuïsquen a la creació, la consolidació o la millora de la competitivitat de cooperatives i societats laborals. La justificació de les ajudes corresponents es realitzarà de la manera que preveuen els articles 10 i 16 de les bases reguladores i la concurrència de les circumstàncies que preveuen els articles 11 i 12 de les bases reguladores, podran donar lloc a la minoració, resolució o reintegrament. De conformitat amb el que establix l'article 10.5 de les bases reguladores, la presentació de justificants podrà realitzar-se fins al segon divendres del mes de novembre inclusivament.  
3. La prestació d'assistència tècnica, sempre que es realitze íntegrament en l'exercici 2024, conformement a l'article 17 de les bases reguladores. La justificació de les ajudes corresponents es realitzarà de la manera que preveuen els articles 10 i 17 de les bases reguladores i la concurrència de les circumstàncies que preveuen els articles 11 i 12 de les bases reguladores, podrà donar lloc a la minoració, la resolució o el reintegrament. De conformitat amb el que establixen les bases reguladores, podrà presentar-se la justificació corresponent fins al dia 31 d'octubre de 2024 inclusivament.  
4. La constitució de noves cooperatives, societats laborals i empreses d'inserció, les fusions d'estes, l'absorció per una empresa beneficiària d'una altra o altres de diferent naturalesa o la creació de grups cooperatius, conformement al que preveu l'article 18 de les bases reguladores. En tot cas, haurà de tractar-se d'empreses constituïdes durant el segon semestre de l'any 2023 o en 2024 amb anterioritat a la presentació de la sol·licitud corresponent, sempre que en la data de la sol·licitud es mantinguen en actiu. Quan es tracte de cooperatives de treball associat o de societats laborals, serà necessari que, en la data en què sol·liciten la subvenció, hagen incorporat efectivament a la prestació laboral i a jornada completa, almenys, dos persones sòcies treballadores o de treball. La justificació de les ajudes corresponents es realitzarà de la manera que preveuen els articles 10 i 18 de les bases reguladores i la concurrència de les circumstàncies que preveuen els articles 11 i 12 de les bases reguladores, podran donar lloc a la minoració, la resolució o el reintegrament. De conformitat amb el que establixen les bases reguladores, la justificació corresponent haurà d'aportar-se juntament amb la sol·licitud de la subvenció.  
  
Nové. Mitjà de notificació  
Les resolucions i els actes de tràmit es notificaran electrònicament en els termes que establix la normativa de procediment administratiu comú.  
  
Dècim. Tractament de dades de caràcter personal  
1. L'acceptació de l'ajuda comportarà el tractament de dades de caràcter personal de les persones sol·licitants per part de la Conselleria d'Educació, Universitats i Ocupació, que serà la responsable del tractament, el qual es realitzarà amb la finalitat exclusiva de gestionar l'ajuda d'acord amb el que s'establix en esta resolució, en la Llei 38/2003, de 17 de novembre, general de subvencions, i la seua normativa de desplegament, i, supletòriament, en la Llei 39/2015, d'1 d'octubre, del procediment administratiu comú de les administracions públiques.  
2. Les dades personals arreplegades procediran de les sol·licituds presentades per l'entitat interessada o pel seu representant, i es podrà accedir en la següent adreça web al Registre d'activitats de tractament https://ceice.gva.es/va/registre-de-tractament-de-dades.  
3. Les persones a què es referix esta resolució tenen els drets següents:  
a) Sol·licitar l'accés a les seues dades personals, la rectificació o la supressió d'estes, la limitació del seu tractament o a oposar-s'hi, i per a exercir els drets hauran de presentar un escrit davant de la Subsecretaria de la Conselleria d'Educació, Universitats i Ocupació. Haurà d'especificar quin d'estos drets sol·licita que se satisfaça i, si no autoritza l'obtenció de dades d'identitat de la persona sol·licitant o, si és el cas, del o de la representant legal, haurà d'aportar la documentació acreditativa corresponent de la identitat i la representació. També podrà exercir els seus drets de manera telemàtica a través de l'enllaç següent: https://www.gva.es/va/inicio/procedimientos?id\_proc=19693.  
b) Reclamació davant de l'Agència Espanyola de Protecció de Dades: si les persones interessades entenen que han resultat perjudicades pel tractament de les seues dades o en l'exercici dels seus drets, poden presentar una reclamació davant de l'Agència Espanyola de Protecció de Dades a través de la seu electrònica accessible mitjançant la pàgina web https://www.aepd.es/.  
c) Delegat/ada de Protecció de Dades. En tot cas, les persones sol·licitants podran contactar amb el delegat/ada de protecció de dades de la Generalitat Valenciana a través de: Adreça electrònica: dze@ujq.yl. Adreça postal: passeig de l'Albereda, 16 - 46922 València  
d) Més informació de protecció de dades: https://www.gva.es/downloads/publicados/PR/TEXTO\_INFORMACION\_ADICIONAL\_V.pdf.  
  
Onzé. Verificació de dades  
1. D'acord amb el que establix la disposició addicional octava de la Llei orgànica 3/2018, de 5 de desembre, de protecció de dades personals i garantia dels drets digitals, i l'article 4 de la Llei 40/2015, d'1 d'octubre, de règim jurídic del sector públic, l'òrgan gestor podrà verificar les dades manifestades per les persones interessades amb la finalitat de comprovar-ne l'exactitud.  
2. La potestat de verificació inclou verificar la identitat de la persona sol·licitant o, si és el cas, de la representant legal, i consultar les dades següents, que consten en la Base de dades nacional de subvencions (BDNS): les subvencions i les ajudes que se li han concedit, incloent-hi aquelles a les quals s'aplica la regla de minimis, i que la persona sol·licitant no està inhabilitada per a percebre subvencions.  
Dotzé. Recursos  
Contra la present resolució, que esgota la via administrativa, podrà interposar-se un recurs de reposició davant del mateix òrgan en el termini d'un mes a comptar de l'endemà del dia en què tinga lloc la seua publicació, de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu en el termini de dos mesos, comptats des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que es puga interposar qualsevol altre recurs dels previstos en la legislació vigent.  
  
València, 13 de maig de 2024.- El conseller d'Educació, Universitats i Ocupació: José Antonio Rovira Jover.